rlitschk/wikidir huggingface dataset:
D Douce Steiner (* 10. Juni 1971 z Stuegert) isch e dytschi Chechi. D Douce Steiner isch d Dochter vum Gaschtronom Hans-Paul Steiner un dr Claude Steiner, ere Franzesi. Si het bi irem Vater d Lehr as Chechi gmacht, wu anne 1980 s Hotel un Reschtaurant „Hirsche'“ z Sulzburg ufgmacht ghaa het. Derno isch si zum Georges Blanc z Vonnas gange, wu si di ainzig Frau unter 45 männlige Kollege gsii isch. Si isch nocherdani zum Fritz Schilling in d Schweizer Stube z Wärde gange. Uf ire Stazion bim Harald Wohlfahrt in dr Schwarzwaldstube z Baierschbronn het si ire spetere Mann Udo Weiler (* 1969) chänneglehrt. Anne 1997 het si mit em Weiler zäme d Hotelfachschule Haidelberch absolviert. Ab 1998 het si mit irem Mann Udo Weiler un irem Vater im Hirsche z Sulzburg gchocht, wu zwische 1995 un 2008 mit zwee Michelin-Stärn uuszaichnet gsii isch. Anne 2008 het si s Huus vu irem Vater ibernuu. S Reschtaurant isch im Michelin 2012 wider mit zwee Stärn uuszaichnet wore. Anne 2023 het si as erschti Frau d Uuszaichnig as Chechi vum Johr vu dr dytsche Uusgab vum Reschtaurantfierer Gault&Millau kriegt. 2012: Ufstygeri vum Johr, Gault-Millau Syt 2012: Zwee Stärn im Guide
Magdeburg isch d Hauptstadt vom Land Sachsen-Anhalt. D Stadt lit an dr Elbe und isch äins vo de drei Oberzentrum vom Land. Si het 236'235 Iiwooner und isch noch em Statistische Landesamt (Stand 31. Dezämber 2020) noch Halle (Saale) die zwäitgrössti Stadt z Sachsen-Anhalt und die fümftgrössti Stadt in de nöije Bundesländer. Magdeburg isch 2019 uf em Blatz 32 vo de dütsche Groossstedt gstande. Magdeburg isch im Joor 805 zum erste Mol urkundlig erwäänt worde. Im Spootmiddelalter isch si äini vo de grösste dütsche Stedt und s Zentrum vo dr Reformazioon gsi. 1631 isch si im Drissgjöörige Chrieg, abgsee vom Doom, fast vollständig zerstöört worde. Dr erst Kaiser vom Häilige Röömische Riich, dr Otto I. isch zsämme mit em Otto von Guericke Naamenspatroon vo dr hütige „Ottostadt Magdeburg“. Im Joor 1882 isch Magdeburg mit über 100'000 Iiwooner e Groossstadt worde. Im Zwäite Wältchrieg isch d Stadt schweer droffe worde. Von 1952 bis 1990 isch Magdeburg e DDR-Bezirksstadt gsi, sit 1990 isch si d Landeshauptstadt vom Land Sachsen-Anhalt. Wo d Elbe, dr Elbe-Havel-Kanaal und dr Middellandkanaal zämmechömme, isch e bedütende Binnehaafe und en Industrii- und Handelszentrum. Wirtschaftligi Bedütig häi dr Maschiine- und Aalaagebau, d Gsundhäitswirtschaft, Umwälttechnologie und Kräislaufwirtschaft, Logistik und d
D’ Charlotte Goetschy-Bolognese (* 21. Jüüli 1990 z’ Mìlhüüsa, Owerelsàss) ìsch a frànzeescha Politikera. Sitter 2022 ìsch sa owerelsassischa-n-Àbgoordneta ìn dr Nàzionààlversàmmlung. D’ Charlotte Goetschy-Bolognese hàt z’ Schtroossburi-n-a Àbschluss vu dr Büachhàltung bschtànda. Zamma mìt ìhrem Ehamànn un ìhrem Vàtter düet sa a Bàuimàteriààlkonzärn z’ Riichwiller laita. D’rzüa ìsch sa biigoordneta Gmaindaroota fìr Kommünikàzioon z’ Brunscht-Diidana. Sa ìsch àui Vorsìtzenda vum lokààla Verain „Les demoiselles de Brunstatt“. Bii da Pàrlàmantswàhla-n-ìm Jüüni 2022 ìsch d’ Goetschy-Bolognese àls Schtällvertrattenda vum Olivier Becht ìm 5. Wàhlkrais vum Owerelsàss gwählt worra. Wu dr Becht Regiarungsminìschter ìm Kàbinätt Borne worra-n-ìsch, hàt ìhm d’ Gotschy-Bolognese àls Àbgoordneta noohfolgt. Sa hàt sìch dr Fràkzioon Renaissance ààgschlossa. D’ Goetschy-Bolognese ìsch verhiirootet un hàt zwai Kìnder. Ìn dr Charlotte Goetschy-Bolognese ìhra offiziälla Websitta (uff Frànzeesch) Profil ìn dr Àbgoordneta-Dàtabànk vu dr Nàzionààlversàmmlung (uff Frànzeesch) Profil bii NosDéputés.fr (uff Frànzeesch) Profil bii dr Haute autorité pour la transparence de la vie publique (uff Frànzeesch) Antoine Balandra: Haut-Rhin : Charlotte Goetschy Bolognese devient députée après l'entrée au gouvernement d'Olivier Becht. France Bleu Alsace, 4. Juli 2022, archiviert vom Original am 4. Juli 2022; abgruefen am 5. November 2022 (französisch). Catherine Munsch, Lucile Guillotin: Haut-Rhin : Charlotte Goetschy-Bolognese devient députée après la
Goetschy ìsch dr Fàmìlianàmma vu da folgenda Pärsoona: Charlotte Goetschy-Bolognese (* 1990), elsassischa Politikera Henri Goetschy (1926–2021), elsassischer Politiker Gustave Goetschy (1846–1902), frànzeescher Àuitoor, Schurnàlìscht un Kunschtkritiker Sabine Goetschy-Kleinhenz (* 1962), frànzeescha Pàddelbootfàhrera
Chief Executive Officer (CEO) bezäichnet in vile anglofoone Staate s gschäftsfüerende Vorstandsmitgliid (vgl. Gschäftsfüerer) oder dr Vorstandsvorsitzend oder Generaaldiräkder (vgl. Vorsitzende oder Bresidänt vo dr Gschäftsläitig) vom ene Undernääme oder allgemäin däm si Gschäftsfüerer, wo elläi zäichnigsberächtigt isch. Gläägentlig wärde angelsäggsischi Diddel wie dä im Zuug vo dr Internazionalisierig vo Undernääme au im dütschsproochige Ruum brucht. Weder in Dütschland no in Ööstriich no in dr Schwiz häi si handels- oder gsellschaftsrächtligi Relewanz. Dr Ardikel «Chief Executive Officer» uf dr dütsche Wikipedia Commons: Chief Executive Officers – Sammlig vo Multimediadateie Chief-Executive-Officer (CEO): Was mach ein CEO, Gründerszene Lexikon, 1. Januar 2019 Normdate: GND: 4071766-5
D’ Élisabeth Borne [elizabɛt bɔʁn](info) (* 18. Àwrìl 1961 z’ Pàriis) ìsch a frànzeescha Politikera un ehamààliga Beàmtin un Manatschera. D’ Borne hàt àn dr Polytäcknischa Schüal so wia àn dr Nàzionààla Schüal vu da Brucka un Schtroossa gschtudiart un ìsch domìt Inscheniööra worra. Vu 2013 bis 2014 ìsch sa Prefäkta vu dr Regioon Poitou-Charentes gsìì. Vu 2014 bis 2015 ìsch sa Kàbinättsdiraktera vu dr Umwaltminìschtera Ségolène Royal gsìì. Züadam ìsch sa vu 2015 bis 2017 Vorsìtzenda vum äffentliga Pàriiser Verkehrsunternamma RATP gsìì. Fìr a lànga Zitt hàt sa dr Soziàlìschta Pàrtäi nooch gschtànda. Wahrend dr Wàhlkàmpàània vum Emmanuel Macron fìr d’ Presidàntschàftswàhl 2017 ìsch sa Mìtglììd ìn siinera Pàrtäi La République en Marche worra. Ìm Mai 2017 ìsch sa biigoordneta Minìschtera fìr Verkehr ìm Kàbinätt Philippe II worra, unter dr äärschta Presidàntschàft vum Emmanuel Macron. Ìm Jüüli 2019 ìsch sa Minìschtera fìr dr soziààl-ökoloogischa Wàndel worra; doo hàt sa em François de Rugy noohgfolgt, wo z’rucktratta gsìì-n-ìsch. Ànna 2020 ìsch sa Àrwetsminìschtera ìm Kàbinätt Castex worra. Ìm saalwa Joohr hàt sa sìch dr Pàrtäi Territoires de Progrès ààgschlossa. Noh dr Wììderwàhl vum Presidànt Emmanuel Macron ìsch d’ Borne àm 16. Mai 2022 àls Premierminìschtera ärnännt worra. Driissig Joohra noh
D’ Nina Chuba (* 14. Oktoower 1998 z’ Wedel, Schleswig-Holschtai; bìrgerliger Nàmma Nina Katrin Kaiser) ìsch a diitscha Sangera un Schàuischpììlera. D’ Chuba-n-ìsch z’ Wedel bii Hamburg uffgwàcksa. Schuu-n-àls Kìnd àls sa sìch fìr Kunschtturna un Klàviarschpììla ìnträssiart. Ìm Àlter vun àcht Joohra ìsch sa zem äärschta Mol vor àn dr Kàmerà gsìì: sa hàt aina vu da Hàuiptrolla (d’ Marie Krogmann) ìn dr Kìnderseria Die Pfefferkörner gschpììlt. Ìm Vorschpànn vu da Folga wìrd sa Nina Flynn gnännt. Ìn da Joohra druff ìsch d’ Chuba ìmmer wììder ìn Seria un Filma z’ sah gsìì, unter àndrem ìn dr Seria Notruf Hafenkante un ìm Farnsahfilm Eine Hand wäscht die andere. Sa hàt àui Hàuiptrolla ìn wittera Projakter gschpììlt, wia ìn Das Traumschiff – Hawaii un Letzte Spur Berlin. Vu 2016 àà ìsch sa d’ Sangera un Liadermàchera vum Band BLIZZ, wo ìn dr Müüsikschüal vu dr Schtàdt Wedel grìnda worra-n-ìsch. Ìm Àwrìl 2018 hàt d’ Band ìhra äärschta EP nàmmens Something New veräffentligt. Àm And 2018 hàt d’ Chuba d’ Band fààraloo. Ìm Joohr druff hàt sa uff Berliin gwàndelt. Därt hàt sa unter’m Nàmma Nina Chuba ìhra Solokàrriar àls Sangera un Liadermàchera-n-ààgfànga. Ìhr äärscht Liad My Time ìsch ìm Oktoower
D Dorothea Störr-Ritter, geb. Störr, (* 27. Augschte 1955 z Fryburg) isch e dytschi Bolitikeri (CDU) un Landreeti vum Landkrais Brysgau-Hochschwarzwald. No dr Grundschuel vu 1962 bis 1965 un em Gimnasium vu 1965 bis 1974 z Waldkirch het d Dorothea Störr-Ritter Rächtswisseschafte an dr LMU Minche un dr Uniwersitet Konschtanz studiert. Noch em Referendariat bim Landgricht Rautweil het si anne 1982 ire zwait juristisch Staatsexame abglait. Syt 1989 het si as Rächtsaawälti in Kanzleie z Waldkirch, z Stuegert, z Fryburg un z Dodtnau gschafft. Vu 2002 bis 2008 isch si Bresidänti vum Bund vu dr Sälbschtändige z Bade-Wirttebärg gsii un vu 2006 bis aafangs 2008 au Bresidänti vum Bundesverband vu dr Sälbschtändige-Dytsche Gwärbverband e. V. (BDS). D Dorothea Störr-Ritter isch anne 1994 in d CDU yydrätte. Anne 1995 isch si Mitglid im CDU-Kraisvorstand Ämmedinge wore, vu 1997 bis 1999 isch si dert stellverdrättendi CDU-Kraisvorsitzeri gsii. Vu Mai 2001 bis 2003 isch si Vorsitzeri vum CDU-Kraisverband Löörech un vu 2002 bis 2005 Landesgschäftsfiereri vu dr CDU Bade-Wirttebärg gsii. Bi dr Bundesdagswahle 1998, 2002 un 2005 isch si as Diräktkandidati im Bundesdagswahlkrais Löörech – Mille dr SPD-Kandidati Marion Caspers-Merk unterläge, isch aber 1998 iber d Landeslischt vu dr CDU Bade-Wirttebärg in Dytsche
As Säkularisazioon wird ursprünglig die staatlig Entäignig oder Nutzig vo Bsitz (Land oder Vermööge) bezäichnet, won ere Chille ghöört oder ghöört het. Im ängere Sinn verstoot mä drunder d Säkularisazioon wääred em napoleoonische Zitalter (d. h. vo 1799 bis 1821). Doo underschäidet mä zwäi Forme: uf dr äinte Site d Ufheebig vo kirchlige Instituzioone, Abteie und Chlöster und d Verstaatligung vo iirem Bsitz (s Iizie vo Chillegüeter), uf dr andere Site d (Annekdierig) vo de gäistlige Fürstedümer und Herrschafte vom Häilige Röömische Riich dur gröösseri Territoriaalstaate. Im ene witere Sinn verstoot mä under Säkularisazioon die gsellschaftligi Entwicklig, wenn sich d Lüt in geoosse Zaale vo dr Religioon und vo religiööse Wärt abwände; doodrfür brucht mä aber mäistens d Bezäichnig Sekularisierig. Dr Begriff läitet sich vo lat. saeculum „Joorhundert“, „Zitalter“ und em Adjektiv saecularis „säkular“, „weltlich“, wo drzue ghöört, ab und bezäichnet allgemäin e Wäggsel aane zum „Zitlige“ und Wältlige. As Begriff für d Entäignig vo Chilleguet het scho dr franzöösisch Gesandti Henri II. d’Orléans-Longueville am 8. Mai 1646 bi de Verhandlige zum Westfäälische Friide in Münster s Wärb séculariser brucht. Er het drmit dr Übergang vo katholische Güetern in protestantische Bsitz gmäint. Dr Heinrich VIII., Köönig vo Ängland, het im
Adygeisch (Äigebezäichnig адыгабзэ [adəgabză], „-bze“ bedütet „Sprooch“), dütsch au Adygejisch, sältener Adygisch, au West-Tscherkessisch, isch näbe Russisch d Amtssprooch vo dr autonoome Republik Adygeja in dr Russische Föderazioon. Si wird vo verschiidene Tscherkesse-Stämm in Adygeja as Schriftsprooch verwändet: vo de Schapsugh, de Bsedugh, de Absech, de Temirgoj, de Hakutschi, de Kabardiner in Adygeja (nit in Kabardino-Balkarie und Karatschai-Tscherkessie) u. a. Si isch us em Dialäkt vom Stamm vo de Temirgojer bildet worde. In Russland schwätze vermuetlig 125'000 Lüt Adygeisch as Muetersprooch, uf dr ganze Wält si s öbbe 500'000. Die grösst adygeischi Gmäind het öbbe 277'000 Mitgliider und läbt in dr Türkei. öbbe 4'000 Tscherkesse lääbe in Galiläa in Israel. Die schuelpflichdige Chinder häi dört in de Dörfer Kfar Kama und Rehaniye au Underricht in dr adygeische Sprooch. Adygeisch ghöört zur Familie vo de nordwestkaukasische Sprooche und wird zsämme mit em Kabardinische au as „Tscherkessisch“ bezäichnet. Kabardinisch wird vor allem in dr autonoome Republik Kabardino-Balkarie näbe dr balkarische Sprooch gschwätzt. Witeri verwandti Sprooche si s Ubychische, s Abchasische und s Abasinische. Wie alli nordwestkaukasische Sprooche het s Adygeische en agglutinierende Sproochbau e Hufe Konsonante. In de verschiidene Dialäkt git s zwüsche funfzg und sächzig Konsonante, vo deene si vili Ejektive.
D Marga Anna Johanna Höffgen (* 26. April 1921 z Mülheim an der Ruhr, i.a.Q. fälschligerwys au: Mille; † 7. Juli 1995 z Mille) isch e dytschi Altischti, wu vor allem as Interpreti vu Oratorie un Passione (bsundersch vum Johann Sebastian Bach) beriemt wiren isch un as Opersängeri mit dr Roll vu dr Erda us Das Rheingold un Siegfried identifiziert woren isch. No dr Schuel in ire Haimetstadt Mülheim an der Ruhr het d Marga Höffgen an dr Folkwang-Hochschuel z Essen bi dr Anna Erler-Schnaudt studiert, derno an dr Hochschuel fir Musik Berlin bim Hermann Weißenborn un het 1952 as Kunzärt-Altischti z Berlin in ere Uffierig vu dr Matthäuspassion vum Johann Sebastian Bach unter dr Laitig vum Wilhelm Furtwängler debütiert. Ai Johr speter het si 1953 z Wien in ere Uffierig vu dr glyche Passion unter dr Laitig vum Herbert von Karajan mit dr Wiener Philharmoniker wider en große Erfolg gfyer. Dodermit het iri groß Karriere as Oratorie- un Liedsängeri aagfange. Si het Kunzärt in ganz Europa gee un het iri Erfolg vor allem bi dr große internazionale Feschtspiilveraastaltige in eme große Repertoire ghaa. Syter 1960 het si bi dr Bayreuther Feschtspiil (1960–64 un 1967–75) un am Royal Opera House
D Mirjam Nastasi (* 7. Juni 1946 z Utrecht) isch e niderländischi Fletischti un Musikwissenschaftleri. D Nastasi het d Fächer Flete un Musikwisseschaft z Utrecht studiert un het iri Studie speter z Fryburg bim Aurèle Nicolet un em Hans Heinrich Eggebrecht furtgsetzt. As Mitglid vum Mobiel Ensemble Nederland un in Zämenarbet mit em Pianischt Geoffrey Madge het si si aafangs vor allem mit zytgnessischer Musik bscheftigt, speter no in Zämenarbet mit Chinschtler wie Frans Vester, Frans Brüggen, Bob van Asperen un Michael Schneider au mit Alter Musik un Traversflete. Mit verschidene Orcheschter un Ensemble het si bi Hyfe Musikfeschtival mitgwirkt un het Maischterkirs in verschidene europäische Länder gee. Si het bi dr verschidene Publikazione mitgschribe wie dr Flute Library z Amsterdam un dr Fachzytschrift Tibia un schafft mit bi Notenedizione u. a. fir d Universal Edition Wien. Si het d Raie „Die Soloflöte“ im Verlag C. F. Peters Frankfurt uusegee. Si het am Koninklijk Conservatorium voor Muziek z Den Haag, dr Musikhochschuel Frankfurt an dr Uniwersitet Mainz unterrichtet. Ab 1991 isch si Brofässeri fir Querflete un Methodik an dr Fryburger Musikhochschuel gsii, vu 1996 bis 2006 isch si dert au Räkteri gsii. Werke von und über Mirjam Nastasi im Katalog
D Landesveräinigung Freiji Weeler Bayre isch e Landesverband vo dr Bardei Freiji Weeler. Si isch 1997 as Veräinigung vo Weeler us dr Middi vom Landesverband der Freien Wähler gründet worde, wo as Dachverband vo Weelergrubbe nit an de Landdaagswaale het chönne mitmache. Dr Landesvorsitzend isch dr Hubert Aiwanger, sit Mai 2019 isch d Susann Enders die nöiji Generaalsekretäärin, dr Felix Locke isch dr stellverträtend Generaalsekretäär. Die Freije Weeler verdräte, je noch em Thema, zum däil liberaali (s Versterke vo de Bürger- und Menscherächt, d Förderig vom Middelstand, en öffentligi Hushaltsdiszipliin), zum däil konservatiivi (Vergröösserig vo de Sicherhäitschreft, d Bekämpfig vo Drooge), zum däil sozialliberaal (staatligi Existänzvorsorg, Chanssegliichhäit in dr Bildig, d Fürderig vom Woonruum) oder ökoloogisch-alternatiivi Ziil (Energiipolitik, Wasserwirtschaft). Das het de Freije Weeler immer wider dr Vorwurf vo dr Beliebigkäit oder vom Populismus brocht; für d Bardei sälber isch das e Zäiche vo Pragmatismus. Schweerpünkt in dr bayrische Landespolitik si sit 2008 d Bildigs- und Hoochschuelpolitik (Abschaffig vo de Studiebidrääg und s Abitur noch dr 12. Joorgangsstuefe (G8)), d Förderig vo ernöierbaare Energie, s Infroogstelle vo Groossbrojekt (Flughaafe Münche, dr Donauusbau, die zwäiti Stammstrecki vo dr S-Baan Münche). oder in den Leitlinien der Landesvereinigung zur Landtagswahl 2013. Dr Ardikel
S Stadträcht isch ursprünglig s Vorrächt (Stadtregaal) gsi, wo dr Kaiser oder dr Landesher gha het zum e Siidlig zur Stadt chönne erheebe. Es isch au dr Inbegriff vo de Rächtssetz, wo im beträffende Rächtsbezirk gültig gsi si. Im Geegesatz drzue isch s middelalterlige Landrächt mäistens vo dr Landesherrschaft festgläit worde. S Stadträcht isch kä äihäitligs „Stadtgsetz“, sondern bestoot us meerere Briwilegie (Stapelrächt, Zöll) und Äinzelrächt, wo s Määrträcht von ene mäistens s eltiste isch. Als Minderstadt si Ort bezäichnet worde, wo en iigschränkts Stadträcht häi. S Stadträcht, wo im middelöiropääische Ruum üüblig isch, goot vermuetlig ursprünglig uf italiäänischi Vorbilder zrugg, wo iirersits an de Dradizioone vo dr Sälbstverwaltig vo de röömische Stedt usgrichdet gsi si. Hüte isch s „Stadträcht“ z Dütschland und z Öschterriich mit käine bsundrige Rächt me verbunde, und in dr Schwiiz gits es gaar nümme. „Stadt“ isch hüte also nume no e Wort und/oder e Bestanddäil vom Naame vo gwüsse Gmäinde. Dr Ardikel «Stadtrecht» uf dr dütsche Wikipedia Meyers Konversations-Lexikon. 4. Uflaag vo 1888–1890. Carl Haase (Uusegääber): Die Stadt des Mittelalters. Bd. 1: Begriff, Entstehung und Ausbreitung. Wiss. Buchges., Darmstadt 1978. Eberhard Isenmann: Die deutsche Stadt im Spätmittelalter, 1250–1500, Stadtrecht, Recht, Stadtregiment, Kirche, Gesellschaft, Wirtschaft (UTB
S Lexikon des Mittelalters (LMA, LexMA o. ä.) isch e Lexikon uf Dütsch zur Gschicht und Kultuur vom Middelalter. Es het nüün Bänd und äi Registerband und umfasst 36'000 Ardikel. Es isch vom ene internazionaale Autoorekollektiiv verfasst worde. Dr Robert-Henri Bautier het s mit dr Gloria Avella-Widhalm, Ulrich Mattejiet und Robert Auty uusegee. Dr Zitruum, wo din behandlet isch, goot vo dr Spootantike bis zum Aafang vo dr Nöizit um s Joor 1500, wobii au Büzanz und die araabischi Wält berücksichtigt wärde. Es gältet allgemäin in dr Mediävistik as unverzichtbaar, au wenn dr Forschigsstand vo de erste Bänd zum Däil überholt isch. S Wärk wird mäistens as LexMA (oder LMA) mit dr Aagoob vo dr Spalte (Sp.) zitiert. D Originaalusgoob isch vo 1977 aa erschiine. D Bänd 1 (1980) bis 6 (1993) si im Artemis- beziejigswiis im Artemis-&-Winkler-Verlag Münche und Züüri uusecho, d Bänd 7 (1995) bis 9 (1998) im LexMA-Verlag Münche. E Registerband isch 1999 z Lache am Züürisee veröffentligt worde. Es git s Lexikon au as Studieusgoob bim Metzler-Verlag Stuttgart / Weimar 1999 (ISBN 3-476-01742-7, 2002 as Daschebuechusgoob bim dtv (ISBN 3-423-59057-2). Dr Ardikel «Lexikon des Mittelalters» uf dr dütsche Wikipedia Rudolf Schieffer: Das ganze Mittelalter von A
Dr Begriff araabischi Wält (arabisch العالم العربي‎, DMG al-ʿālam al-ʿarabī) bezäichnet e Regioon in Nordafrika und in Vorderaasie. Staate mit ere meerhäitlig araabische Kultuur gälte as Däil vo dr araabische Wält. Dr Begriff wird zwaar vil brucht, isch aber nid exakt definiert und wird doorum mit eme chliin a bim Wort araabische gschriibe. Es git meereri Kriterie, zum z Definiere, wär zur araabische Wält ghöört: d Dominanz vo dr araabische Sprooch (spróochligs Kriterium), dr Iifluss vom Islam (religiööses Kriterium) und schliesslig d Mitgliidschaft in dr Arabische Liga (politischs Kriterium). Dr Ardikel «Arabische Welt» uf dr dütsche Wikipedia Alexander Flores: Die Arabische Welt. Ein kleines Sachlexikon. Reclam-Verlag, Stuttgart 2003, ISBN 978-3-15-018270-3. Ulrich Haarmann: Geschichte der arabischen Welt. C. H. Beck, Münche 2004, ISBN 978-3-406-47486-6. Khalid Al-Maaly: Die arabische Welt. Zwischen Tradition und Moderne. Palmyra, 2004, ISBN 978-3-930378-56-2. Alfred Schlicht: Geschichte der arabischen Welt. Reclam-Verlag, Stuttgart 2013, ISBN 978-3-15-010916-8. Udo Steinbach: Die arabische Welt im 20. Aufbruch - Umbruch - Perspektiven. Kohlhammer, Stuttgart 2016, ISBN 978-3-17-032541-8. Günter Barthel, Kristina Stock: Lexikon Arabische Welt. Kultur, Lebensweise, Wirtschaft, Politik und Natur im Nahen Osten und Nordafrika. Reichert, 1994, ISBN 978-3-88226-783-9.
Blackpink Blackpink (koreànisch 블랙핑크, RR Beullaekpingkeu; oft BLACKPINK odd’r BLɅϽKPIИK schtilisiart) ìsch a südkoreànischa Girlgrupp, wo vu YG Entertainment gebìlda worra-n-ìsch. Sa bschteht üss da viar Mìtglììder Jisoo, Jennie, Rosé, and Lisa. Ìhr Debüü hàt d’ Grupp ìm Àuigscht 2016 ghàà mìt dr Veräffentligung vum Sìnggel-Àlbum Square One, wu d’ Liader Whistle un Boombayah z’ loosa sìnn. S’ äärschta Liad ìsch ìn Südkoreà Nummer-Ains-Hit worra, s’ Zwaita-n-ìsch uff dr Schpìtzaplàtz vum US-Chart Billboard World Digital Song Sales ànakumma. Blackpink gìlt àss d’ internàzionààl ärfolgriichschta Girlgrupp üss Südkoreà un wìrd oft àls d’ „bediitendschta Girlgrupp vu dr Walt“ bezaichent. Mìt’m Liad Ice Cream ànna 2020 ìsch Blackpink dr wiibliga koreànischa Kìnschtler mìt dr heechschta Plàtziarung ìm Billboard Hot 100 worra (uff Plàtz 13), wia àui ìm Billboard 200 mìt’m Àlbum Born Pink ànna 2022 (uff Plàtz 1). Born Pink ìsch àui s’ maischtverkàuifta-n-Àlbum vu jeena koreànischa Girlgrupp worra, un s’ äärschta mìt mehr àss zwai Millioona verkàuifta Schàllplàtta. Üsserdam ìsch Blackpink àls äärschta Girlgrupp uff dr Schpìtzaplàtz vum Billboard’s Artist 100 so wia vum Billboard’s Emerging Artists ànakumma. Mìt dr Sìnggel Ddu-Du Ddu-Du (2018) hàt Blackpink àls äärschta wiibliga koreànischa Kìnschtlera-n-a Üsszaichnung fìr Müüsikverkaif ìn da USA bikumma. D’rzüa ìsch s’
D Janina Klassen (* 1953 z Bad Salzuflen) isch e dytschi Musikwisseschaftleri un Brofässeri an dr Hochschuel fir Musik Fryburg. D Klassen het z Freiburg, z Wien, z Paris, z Siena un z Kiel Musikwisseschaft, Germanischtik, Philosophi un Italienisch studiert. Si het aafangs im Christians Verlag z Hamburg un as Dozänti fir Musiktheori gschafft. No verschidene Verdrättige un Lehrufdreg un Arbeite as freii Autori, Dramaturgi un Rusgeber het si an dr Uniwersitet Kiel promowiert un si an dr Tächnische Uniwersitet Berlin habilitiert. Anne 1999 isch si Brofässeri fir Musikwisseschaft an dr Fryburger Musikhochschuel wore un isch dert Mitglid vum Senat. Si het Bydreg zue aktuäller Musik un Musikkunzäpt, musikgschichtlige Theme, Musik-Sprochtheori un Genderfroge publiziert. Anne 2009 het si ne wichtigi Biografy iber d Clara Schumann vereffetligt. Robert-Schumann-Bryys vu dr Stadt Zwickau 2019 (zäme mit dr Ragna Schirmer) Janina Klassen: Clara Schumann: Musik und Öffentlichkeit. Böhlau, Köln/Weimar/Wien 2009, ISBN 978-3-412-19405-5. Ragna Schirmer und Janina Klassen erhalten den Robert-Schumann-Preis 2019. In: Stadt Zwickau (Hrsg.): Pulsschlag. Das Amtsblatt der Stadt Zwickau. Zwickau 5. Dezember 2018, S. 1 (zwickau.de [PDF; 1,3 MB]). Hochschule für Musik Freiburg: Hochschule für Musik Freiburg, Lehrende. In: www.mh-freiburg.de. 2015, abgruefen am 25. November 2018. BR-Klassik: Ragna Schirmer und Janina
Lakonien (noigriech. Λακωνία) isch e griechischi Landschaft im Süüde vo dr Regioon Peloponnes. Si het e Flechi vo 3'638.911 km² und fümf Gmäinde mit 89'138 Iiwooner (im Joor 2011). Lakoonie isch in dr Antike usserdäm dr Naame vom spartaanische Staat gsi, wo die freije Iiwooner von em Lakoonier oder Lakedaimoonier ghäisse häi. Vom Adjektiv lakoonisch as Bezäichnig für d Spartaaner chunnt dr Usdruck lakoonischi Reed. Noch dr Gründig vom modärne Staat Griecheland, 1833, isch Lakoonie as Prefektuur iigrichdet worde und und isch s bliibe, mit churze Underbrüch bis zur Verwaltigsreform 2010. Denn si d Kompetänze vo dr Prefektuur de Gmäinde überdräit worde, wo mä zämmegläit und eso iiri Zaal uf fümf reduziert het, und dr Regioon Peloponnes. Sit denn bildet Lakoonie dr Regionaalbezirk Lakoonie (Περιφερειακή Ενότητα Λακωνίας Periferiakí Enótita Lakonías). Dä schickt acht Delegierti in dr Regionaalroot vo dr Regioon Peloponnes, het aber sust kä politischi Bedütig. Lakoonie umfasst d Gmäinde Anatoliki Mani, Elafonisos, Evrotas, Monemvasia und Sparta. Lakoonie befindet sich zwüschen em Parnon- und em Taygetos-Gebirg, Gebirgszüüg, wo mäistens mee as duusig Meeter hooch si und in dr Antike eso dr ganz Landstrich in zun ere Festig gmacht häi. Die Gebirgszüüg laufe in zwäi „Fingern“ vo dr Halbinsle Peloponnes